આ હેરાનગતિથી જ નાગરિક વધારે ડરતો હોય છે. આધાર કાર્ડની માહિતી ઠેર ઠેર લીક થવા લાગી છે ત્યારે તેના આધારે ન જાણે કેવી કેવી પ્રવૃત્તિઓ થશે તેની ચિંતા નાગરિકોને છે. કોઈ શેરબજારમાં એકાઉન્ટ ખોલી નાખશે, કોઈ વીમો ઉતરાવી લે, બેન્ક એકાઉન્ટ ખોલી નાખશે. તેમાં તમારે નામે વ્યવહારો કરીને પછી બધું સમેટી પણ લેશે. નાના માટો ગફલામાં વાત આગળ નહિ વધે, પણ મોટું કૌભાંડ થાય અને તેમાં તપાસ નીકળે ત્યારે ફરી એકવાર જેનો આધાર નંબર વપરાયો હશે તેણે લેવાદેવા વિના દોડધામ કરવી પડશે.